เรียนถามคุณครับผมและภรรยามีลูก 2 คน คนโต 5 ขวบ คน เล็ก 3 ขวบ เริ่มพบความผิดปกติในตัวภรรยาหลังจากคลอดลูกคนที่ 2 และทำหมันครับ คือหลังคลอดลูกคนที่ 2 ภรรยาจะบ่นเสมอว่า ประจำเดือนมามาก มากจนเพลียและเวียนหัวทุกครั้งมีเวลามีประจำเดือน เป็นแบบนี้มาตลอดตั้งแต่คลอดลูกคนที่ 2 ครับ และล่าสุดแฟนรอบเดือนหมดวันที่ 3 พย เราก็มีเพศสัมพันธ์กัน และมีอีกครั้งวันที่ 10 พ.ย. ซึ่งครั้งนี้มีความผิดปกติ โดยภรรยามีเลือดสีน้ำตาลออกจากช่องคลอดมาในวันที่ 11 พ.ย. เล็กน้อย และ เช้า 12 พ.ย. ก้มีีอีกเล็กน้อย และที่ผ่านนมาก็เคยตรวจมะเร็งปากมดลูกมาทุกครั้งหลังคลอด และล่าสุดปีที่แล้วผลก็ปกติครับ และที่สำคัญในทุกครั้งที่มีเพศสัมพันธ์แฟนจะบ่นตลอดว่าเจ็บเพราะอวัยวะเพศของผมมีขนาดใหญ่ (ขออนุญาตไม่สุภาพนะครับ) อาการแบบนี้จะเกิดจากสาเหตุใดครับ จะเป็นอะไรมากไหมครับ
สวัสดีค่ะ การที่มีประจำเดือนมามาก หรือมีเลือดออกกระปริดกระปรอย สามารถเกิดได้จากหลายสาเหตุ เช่น ภาวะแทรกซ้อนจากการตั้งครรภ์ ภาวะฮอร์โมนเพศหญิงไม่สมดุลมักพบในวัยรุ่นที่เริ่มมีประจำเดือน หรือวัยใกล้หมดประจำเดือน ผลข้างเคียงของยาคุมกำเนิด ความเครียด เนื้องอกในมดลูก มดลูกหรืออุ้งเชิงกรานอักเสบ เป็นต้นส่วนการมีเพศสัมพันธ์แล้วมีอาการเจ็บ อาจเกิดจากสาเหตุต่างๆ เช่น อาการบาดเจ็บจากการมีเพศสัมพันธ์, น้ำหล่อลื่นน้อย, ช่องคลอดอักเสบ, เนื้องอกที่ปากมดลูกหรือมดลูก เป็นต้นจากที่เล่ามา หากตรวจภายในแล้ว มดลูกและรังไข่ปกติ อาจเป็นไปได้ว่า ประจำเดือนที่มามาก เกิดการความเครียด หรือมีฮอรโมนเพศหญิงไม่สมดุลนะคะซึ่งหากลักษณะประจำเดือนที่มามาก ทำให้เกิดอาการอ่อนเพลียมาก มีอาการซีด มีอาการหน้ามืด สามารถไปพบสูตินารีแพทย์เพื่อพิจารณาแนวทางการรักษาให้นะคะส่วนอาการเจ็บเวลาที่มีเพศสัมพันธ์ แนะนำให้เล้าโลมฝ่ายหญิงมากขึ้น เพื่อให้น้ำหล่อลื่นมีปริมาณมากพอ หรือใช้เจลหล่อหล่อลื่นช่วยดูก่อนนะคะ หากยังมีอาการผิดปกติ แนะนำไปพบสูตินารีแพทย์เพื่อตรวจดูอาการอีกทีนะคะ